Andreas Michael Agthe

Andreas Michael Agthe (3. veebruar/14. veebruar 1762 Tallinn – 2. juuni/14. juuni 1817 Pöide) oli Eesti vaimulik.

Ta õppis aastatel 1779–1782 (immatrikuleeriti 21. septembril 1779) Jena Ülikoolis.

Ta oli aastatel 1782–1817 Pöide Maarja koguduse õpetajaDie evangelischen Prediger Livlands bis 1918. Böhlau Verlag Köln, Wien 1977.

 Isiklikku 
Tema isa Carl Friedrich Agthe oli Tallinna Püha Vaimu koguduse ja Tallinna Oleviste koguduse organist. Ta oli kaks korda abielus. Tema esimese naise Justina Amalie isa Johann Heinrich Jürgens oli Pöide Maarja koguduse õpetaja. Abielust Justina Amaliega sündis poeg Wilhelm Andreas Fürchtegott Agthe, kes oli samuti Pöide Maarja koguduse õpetaja. Tema õemees August Heinrich von Schmidt oli Valjala Martini koguduse õpetaja ja Saaremaa superintendent, õepoeg Friedrich August Heinrich von Schmidt oli Anseküla Maarja koguduse õpetaja, teine õepoeg Gottlieb Alexander von Schmidt oli Saaremaa Jaani koguduse ja Muhu Katariina koguduse õpetaja ning Saaremaa superintendent.

 Viited 

Kategooria:Pöide Maarja koguduse vaimulikud
Kategooria:Saaremaa konsistooriumi vaimulikud assessorid
Kategooria:Saaremaa vaimulikud
Kategooria:Jena ülikooli vilistlased
Kategooria:Sündinud 1762
Kategooria:Surnud 1817